Епитафи у драгачевским селима: Осоница
Епитафи у драгачевским селима: Осоница су сведочанства преписана са старих надгробних споменика у селу Осоница (Општина Ивањица).

Мечке 
Споменик Василију Павловићу (†1852) (Осоница – Мечке)
 Овде почива раб
 ВАСИЛИЕ ПАВЛОВИЋ
 поживио 46 г.
 умро 15 Декемвра 1852 године.

Споменик Тодору Павловићу (†1853) (Осоница – Мечке)
 ТОДОР СТ. ПАВЛОВИЋ
 поживи 45. г.
 умре 30. октомбра 1853. г.
 у  Мечкама

Споменик Стојку Мијаиловићу (†1864) (Осоница – Мечке)
 Приђи ближе
 Србскиј мили роде и реци,
 Бог да прости душу
 Раба Божиег 
 СТОИКА Е. МИЈАИЛОВИЋА
 из Мечака од 20 год,
 а престав. фебруара 1864 године

Споменик Милану Стојковићу (†1899) (Осоница – Мечке)
 МИЛАН СТОЈКОВИЋ
 из Осонице
 живио 23 Год.
 а погину од горе у планини
 14 децембра 1899 Г.
 Овај споменик подиже
 брат Милисав

Споменик Ранку Јеротијевићу (†1915) (Осоница – Мечке)
 Спомен
 РАНКА ЈЕРОТИЈЕВИЋА
 из Осонице
 војника II-ге чете, I-ог бат.
 X-ог пука III. Позива
 рођен 15 априла 1866. г.
 А погибе 12-ог 10-ог 1915. год.
 Бог да му душу прости
 Спомен сподиже
 супруга Стана
 и син Михаило

Споменик Велисаву Јеротијевићу (†1915) (Осоница – Мечке)
 Спомен
 ВЕЛИСАВА ЈЕРОТИЈЕВИЋА
 из Осонице
 рођен 7. јан. 1896 г.
 па као војник 2-ге чете
 1 бат. резер. крушев. трупа.
 борећи се за уједињење српског народа
 испусти своју душу 15 новембра 1915.г.
 Фамилију ожалости,
 Велисава бог да прости
 Овај тужни спомен сподижу
 отац Милован
 и мајка Стојка са децом

Споменик Велимиру Јеротијевићу (†1915) (Осоница – Мечке)
 Спомен овај показује име
 храброг војника 2-ге чете,
 1 бат. рез. крушев. Трупа
 ВЕЛИМИРА ЈЕРОТИЈЕВИЋА
 из Осонице
 рођен 25-9-1896. г.
 а испусти своју душу 20-11-1915.
 у путу Драч-Валона
 Бог да му душу прости
 Спомен му подиже
 мајка Стана
 и брат Михаило
 и сна добринка

Споменик Драгутину Симовићу (†1915) (Осоница – Мечке)
 Спомен
 ДРАГУТИН СИМОВИЋ
 из Осонице
 рођен 20 априла 1896. г.
 па као војник 2-ге чете,
 1, бат. рез. крушев. Трупа
 као борац за Отаџбину
 испусти своју младу душу
 29. новембра 1915. г.
 на пристаништу Валона
 у своји 19 лета
 Фамилију ожалости,
 Драгутина бог да прости
 Спомен подижу
 отац Јован
 мајка Миленија са децом

Селиште 
Споменик Милораду Бошковићу (†1875) (Осоница – Селиште)
 МИЛОРАД БОШКОВИЋ
 О путниче
 не зажали труда свог
 што ћеш стати и читати
 овај спомен
 и реци бог да прости
 душу пр.
 МИЛОРАД
 син Петронија Бошковића
 из Осонице
 који је у 17 Год.
 Младости свое
 погинуо од букве
 чувајући козе
 12. Марта 1875 : Г:
 Оваи знак подигоше
 Браћа Радоица и Милија

Споменик Неђељку Бошковићу (†1876) (Осоница – Селиште)
 Овде почива
 Раб Божи
 НЕЂЕЉКО
 син Радоја Бошковића
 из Осонице.
 Поживе 21. Год:
 Умре 9 Марта 1876 Г :
 Оваи Спомен подиго
 Отац раде

Споменик Милоју Радовановићу Лазовићу (†1876) (Осоница – Селиште)
 Овде почива раб Божи
 МИЛОЈА РАДОВАНОВИЋ ЛАЗОВИЋ
 из Осонице
 који поживи 52 Год:
 умре 27 Децембра 1876 Год:
 Бог да му душу прости
 Овај спомен подигоше му
 супруга Роса
 и зет Миљко Златић

Споменик Станиши Милићевићу (†1892) (Осоница – Селиште)
 О Србине брате мили
 прочитајде овај спомен
 ђе почива раб Божи
 СТАНИШЕ МИЛИЋЕВИЋА
 бивши војник I :
 инжењерског бата[лиона]
 стојећи у нишу разбоље се
 у 21. Г. Младости
 умро на боловању код куће
 11 октом, 1892. Г.
 Фала браћо мила
 Спомен подижуму
 мајка са синовима
 Владимир и Љубомир
 Браћа Милутиновићи

Споменик Петронију Бошковићу (†1895) (Осоница – Селиште)
 чуваи за последак сине
 у овом гробу леже кости
 ПЕТРОНИЈА БОШКОВИЋА
 из осонице
 кои поживе 101 Г:
 а умре 11 марта 1895. Г:
 оваи му спомен подигоше
 синови радоица и милиа
 и унуци величко и никола

Споменик Љубисаву Савићевићу (†1896) (Осоница – Селиште)
 Овде
 ЉУБИСАВ САВИЋЕВИЋ
 Приђи ближе брате србине
 не пожали труда свога
 те прочитај надпис гроба мога
 гди почивају кости
 под овом ладном плочом
 Љубисава савићевића
 житеља овог села
 који поживе 40 Г:
 родио се у селу рашчићима 6 ок: 1856 Г:
 умро је 31 маја 1896 Г:
 у најлепшем цвету
 по себи оставио је супругу ранђију
 са троје деце
 кћи аницу од 14 Г:
 и два сина радојка од 12 Г:
 и велисава од 10 Г:
 Љубисав је ишао по служби
 и школе је изучио 3 разр:
 био је радник добар:
 добар радник и чуваоц:
 одликован је био у овом селу
 са поштовањем у свом грађанству
 овај спомен подигоше му
 његова супруга аранђија
 за верну супружанску љубав:
 и старалац спасоје бошковић
 синови радојко и велисав

Споменик Миливоју Златићу (†1904) (Осоница – Селиште)
 О путниче српски роде
 стани мало овде
 па ти реци бог да прости
 МИЛИВОЈА ЗЛАТИЋА
 из Осаонице
 војника III батерије I дивизијона
 каубичког пука
 ступијо у команду 9 јануара 1904 Г.
 а умро у Нишу 20 маја исте 1904 Г.
 живео је 21 Г.
 Спомен дижу
 његови ожалошћени родитељи
 отац радисав
 и стриц стеван
 мати миленија
 и брат рајко и миливоје

Споменик Радојици Бошковићу (†1910) (Осоница – Селиште)
 Приђи ближе ти Србине ој
 те ти виђи овај спомен мој
 и где леже кости моје
 као што ће негда твоје
 и ти реци Бог да прости
 бившег
 РАДОЈИЦУ БОШКОВИЋА
 из осонице
 који живе 80 Г.
 а умре 14. фебруара 1910 Г.
 Спомен дижу његови синови
 Величко и Миливое

Споменик Микаилу Стевановићу (†1912) (Осоница – Селиште)
 Спомен
 МИКАИЛА  СТЕВАНОВИЋА
 који поживи 26. Год.
 а погибе 26-ог новембра 1912 год.
 код Љум–куле
 борећи се са турцима
 са српску слободу и Отаџбину
 Бог да му душу прости
 Овај спомен подигошему
 отац Влајко
 и мајка Спасенија
 брат Миленко
 и кћи Десанка

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.
Драгачевски епитафи